**9-тақырып. Қылмыстық құқық негіздері.**

 Дәріс жоспары:

1. Қылмыстық құқық пәні, түсінігі, міндеттері, қағидаттары, қылмыстық заң және оның мазмұны.
2. Қылмыс ұғымы, белгілері, санаттары, қылмыстың субьектілері мен обьектілері.
3. Іс- әрекеттің қылмыс екенін жоятын мән- жайлар.
4. Жаза түсінігі, мақсаты, түрлері, жаза тағайындау мен жазадан босату.

  **1. Қылмыстық құқық, құқық саласы** ретінде адамды, оның құқықтары мен бостандықтарын, қоғамды және мемлекетті қылмыстық қол сұғушылықтан қорғауға бағытталған қоғамдық қатнастарды реттейді. Сонымен қылмыс жасау сәтінен бастап мемлекет пен қылмыс жасаушы тұлғаның арасында туындаған қатынастарды реттейтін, сол сияқты өзге құқық салаларымен реттелген қатынастарды және кейбір құқық салаларымен мүлде реттелмеген қоғамдық қатынастарды қорғайтын нормалардың жиынтығын қылмыстық құқық деп атаймыз.

 **Қылмыс** дегеніміз- қылмыстық заң бойынша жазалау қаупімен тыйым салынған кінәлі ,қоғамға қауіпті іс-әрекет немесе әрекетсіздік .

 **Қылмыс белгілері:**заңға қайшылығы, қоғамға қауіптілігі, кінәлілігі, жазаланушылығы .

 **Қылмыс санаттары**: аса ауыр қылмыстар ,ауырлығы орташа қылмыстар,ауыр қылмыстар және ереше ауыр қылмыстар.

 **Қылмыстық құқық субьектісі** болып қылмыс істеген,ақыл- есі дұрыс, заңда белгіленген жасқа толған (16-жасқа, кейбір ауыр қылмыстар үшін 14-жасқа) адам жатады .

 **Қылмыстық құқықты реттеу әдісі** қылмыстық құқықтық нормаларды бұзғаны үшін міндетті түрде қылмыстық жаза қолданылатындығымен сипатталады.

 **Қылмыс істеу сатылары:**

1. Қылмысқа дайындалу.
2. Қылмысқа оқталу.
3. Аяқталған қылмыс.
4. Қылмысты істеуден өз еркімен бас тарту.

**Іс- әрекеттің қылмыс еместігін айқындайтын мән- жайлар:**

1. Қажетті қорғану.
2. Қажетті қорғану шегінен асып кеткендік.
3. Жалған қорғану.
4. Мәжбүрлі қажеттілік.
5. Қылмыскерді ұстау кезінде зиян келтіру.
6. Орынды тәуекел.
7. Күштеу немесе психикалық мәжбүрлеу.
8. Бұйрықты немесе өкімді орындау.

 **Қылмыстық жаза** дегеніміз- соттың үкімі бойынша тағайындалатын мемлекеттік мәжбүрлеу шарасы.

 **Жазаның мақсаты-** құқықтық әділеттілікті қалпына келтіру, қылмыстың алдын алу, қылмыскерді тәрбиелеу.

  **Жаза** **екі түрге бөлінеді:** негізгі және қосымша жазалар.

 **Негізгі жаза түрлері:**

1. Айыппұл салу.
2. Белгілі бір лауазымды атқару немесе белгілі бір қызметпен айналысу құқығынан айыру.
3. Қоғамдық жұмыстарға тарту.
4. Түзеу жұмыстары.
5. Әскери қысмет бойынша шектеу.
6. Бас бостандығын шектеу.
7. Қамау.
8. Тәртіптік әскери бөлімдерде ұстау.
9. Бас бостандығынан айыру.

**Қосымша жаза түрлері:**

1. Айыппұл салу.
2. Арнаулы әскери атағынан, сыныптық шеннен, дипломатиялық дәрежесінен, біліктілік сыныбынан және мемлекеттік наградаларынан айыру.
3. Белгілі бір лауазымды атқару немесе белгілі бір қызмет пен айналысу құқығынан айыру .
4. Мүлкін тәркілеу.

**Қылмыстық заң** (қылмыстық кодекс)қылмыстық құқықтың бірден- бір қайнар көзі болып табылады.

 Әдебиеттер:

1. 7. Негізгі әдебиет.

 555- 608 беттер.

 156- 171 беттер.

2. Қосымша әдебиеттер:

 25- 29 беттер.

 **Пысықтау сұрақтары:**

1. Қылмыс дегеніміз не?
2. Қылмыстық құқық қандай қатынастарды реттейді?
3. Қылмыс құрамы қандай элементтерден тұрады?
4. Қылмыстық құқық бұзушылық дегеніміз не және ол қандай заңмен реттеледі?
5. Қылмыстық жаза дегеніміз не және оның қандай түрлерін білесің?
6. Қылмыс субьектісіне не жатады?